212 
Vegyesek. 
M. J. Felfedezett fossil erdő a Californiai harmadkori 
képződésben. (Bollettino 7-ik és 8-ik sz. 1872.) 
A Csendestenger partjain tett tudományos kirándu¬ 
lás alkalmával a társaság néhány tagja meglátogatott egy 
helyiséget, mely nem fekszik messze a San Francisco és 
a Geyserek közti úttól, és melyen nem rég néhány kövült 
fatörzsöt fedeztek fel. 
A helyiség egy magas, sziklás hegygerinczen fek¬ 
szik, a Contea die Napá-ban (California); a calistogai 
meleg forrásoktól mintegy 5 angol mértf. délkeletre és a 
Sant Elena hegycsúcsától vagy 1 o ang. mértf. délre. A hegy- 
gerincz, mely a Napa és Santa-Rosa völgyeket elvá¬ 
lasztja, körülbelül 700 méternyi magasságra emelkedik, 
és átváltozott (metamorph), krétanemü kőzetekből áll ; 
szabálytalanul fedve harmadkori rétegek által, melyek 
durva homokból és fekvetes rétegzetű vulcanicus hamu¬ 
ból állanak. 
A helyiség, hol az első törzs-fákat felfedezték, pon¬ 
tos vizsgálása folytán tagadhatatlanul győződtek meg 
arról, hogy ezek mind kilátszanak a vulcanicus Tuff és 
homok felületén, melyek a hegygerincz e részét képezik. 
További kutatások következtében az egypár mértföld- 
nyire terjedő hegyvidék számos más pontján is találtak 
kövült fatörzsöket, mely tény helyt ád azon nézetnek, 
hogy ezen harmadkori lerakódások egy terjedelmes, nagy 
fákból álló erdő maradványait tartalmazzák, melyek 
alkalmasint egy vulcanicus kitörés következtében fel- 
fordittattak és elfedettek. A vulcanicus Tuffból kiszaba¬ 
dított törzsök kivált nagyságúak és látszólagosan meg¬ 
egyeznek oly fákkal, melyek a Csendestenger partjainak 
jelenlegi erdeiben találtatnak: különösen az óriási Coni- 
ferákkal. 
Egy oly fának elérhető része mintegy 22 méternyi 
hosszasággal bir, és habár héja hiányzott és elkopott 
vala, szükebb végének átmérője mégis 2 m. 20 c rúgott. 
Egy más magaslaton, az előbbitől körülbelől x / i ang. 
mértföldnyire nyugatra, még két nagy törzs találtatott, 
melyeknek egyike körülbelől 1 m. 60 c átmérővel és iom. 
